khistorydata/jeongjo-sjw-relations huggingface dataset:
정조 21년
都承旨未差左承旨未差行右承旨金履翼病左副承旨未差右副承旨李海愚坐直同副承旨未差注書柳遠鳴仕一員未差假注書李允謙仕直事變假注書許栮仕
정조 21년
李海愚啓曰玉堂備員間視事頉稟之意敢啓傳曰知道
정조 21년
李海愚啓曰來十六日日次儒生殿講日次矣敢稟傳曰爲之
정조 21년
李海愚啓曰大司憲未差掌令洪彦燮權心彦持平金壽祖鄭宗魯在外執義李貞運牌招啓辭未下監察茶時之意敢啓傳曰知道
정조 21년
李海愚啓曰玉堂上下番俱空事甚未安副應敎朴載淳修撰趙德潤卽爲牌招入直何如傳曰允
정조 21년
李海愚啓曰武經講員書啓中訓鍊都監哨官崔華男受由在外而循例書入至於受點莫重御覽書啓有此做錯萬萬未安當該兵曹堂上推考警責原書啓使之改付標以入之意敢啓傳曰何可付標致煩酬應乎煩稟承旨推考當初修啓該堂遞差
정조 21년
傳于李海愚曰觀此北伯狀啓樓役材瓦不卽進排以致改建之過時而傾側云該府使道臣雖狀罷其代不可不擇差下送令該曹口傳差出待下批一兩日辭朝
정조 21년
以京畿監司李在學狀啓豐德府民家燒燼事傳于李海愚曰被燒民戶至於百餘戶之多言念失所之狀尤爲矜惻發遣宣傳官摘奸慰諭後應施恤典一一分給被燒民戶如有未納之舊還與身役勿懲事令廟堂三懸鈴行會嚴飭該倅期於斯速結構畢奠接形止使之報來後狀聞事一體分付
정조 21년
吏曹口傳政事以申大尹爲北靑府使
정조 21년
以行都承旨趙鎭寬行左承旨李益運等聯名上疏傳于李海愚曰近俗於諸凡同異之跡許之以先病後瘳西京之篤厚何以加此此固喜消息獨於李明淵一人始疑於不當疑末又付之走坂之術而渠旣昭暴渠旣辨明之後一味斷斷拳踢交加豈非可笑之甚乎大抵明淵其心不回其人可取已自衆喙爭鳴之時明知其本情之相反昨日供語卽一明義錄序跋而卽渠自來腔血莫暴始暴之說也亦不可以先病後瘳言則此而攻斥是誠何心此兩承宣出入近密幾年能作明淵昨供中森嚴口法乎雖謂之明淵之罪人可也尙以何顔抗進聯疏乎每見此等習氣陟發太陽症而已原疏還給兩承宣皆令納其告身而去仍令該曹作窠待後政差代
정조 21년
以右承旨金履翼上疏傳于李海愚曰還給
정조 21년
以判義禁洪檍知義禁金載瓚李祖源同義禁徐邁修聯名上疏傳于李海愚曰還給
정조 21년
以校理沈奎魯副校理李基讓朴崙壽等聯名上疏傳于李海愚曰此輩置之弘文館之故擧措之駭然有如此此疏何可賜批見李明淵昨日之供乃敢爲此不可只施辱臺之律爲先遞差竝黜江外原疏投之館中
정조 21년
以副應敎朴載淳上疏傳于李海愚曰還給
정조 21년
以正言呂駿永上疏傳于李海愚曰還給
정조 21년
傳于李海愚曰還給迄可休矣徒煩酬應李明淵除職還收事疏箚此後勿爲呼望
정조 21년
知敦寧洪周萬疏曰伏以臣本以庸姿幸際聖明前後踐歷揆分已濫而不意衰朽之質亦沾敷錫之化犬馬之齒居然八十矣迺於獻歲之初猥叨優老之典忝躋上大夫之列是豈臣夢想之攸及也哉惟有仰感洪造俯揣微分含恩祝聖以畢餘生日者敦府除旨遽下於杜門屛蟄之中榮感已極叩謝爲急不得不章皇出肅而第念臣敦寧已盡揆以法例勢難仍冒玆敢短章仰籲伏乞聖明俯賜鑑諒特命遞改以存公格以安私分千萬幸甚臣無任云云答曰省疏具悉疏事下該曹稟處
정조 21년
吏曹啓目粘連觀此知敦寧府事洪周萬上疏則以爲臣敦寧已盡揆以法例勢難仍冒特命遞改以存公格亦爲白有臥乎所旣無敦寧則揆以公格似當許遞白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 21년
李海愚以吏曹言啓曰通禮院右通禮鄭最成呈狀內矣身忽得毒感症形危劇時日之內萬無供職之望斯速入啓遞改云身病旣如是沈篤則有難强令察任改差何如傳曰允
정조 21년
李海愚以兵曹言啓曰義禁府啓目善績前僉使李敬培原情云云傳旨內辭緣汎稱遲晩刑推得情何如啓判付內何足責令兵判嚴棍懲罪事命下矣依傳敎善績前僉使李敬培嚴棍十五度之意敢啓傳曰知道
정조 21년
李海愚以兵曹言啓曰今四月十一日武臣賓廳武經講書時部將崔命柱守門將田百熙軍器寺判官李禮培三略不通竝依定式推考警責何如傳曰允
정조 21년
李海愚以義禁府言啓曰因忠淸監司林濟遠狀啓本府覆啓內尼城前縣監申大有李顯默鄭宗柱栗峯前察訪金和鍾趙秀民等竝還囚捧供後勘處藍浦前縣監申在德趙雲衢竝依前草記拿來事允下矣申大有李顯默鄭宗柱金和鍾趙秀民等竝還囚而申在德前因他罪定配於慶尙道鎭海縣趙雲衢下去忠淸道林川地云依例發遣府書吏羅將竝拿來何如傳曰允
정조 21년
行都承旨趙鎭寬行左承旨李益運等疏曰伏以昨日李明淵處分此何擧也明淵負犯前此請討之章辭已竭矣雖使明淵戴頭假息於覆載之間在廷諸臣不過爲季孫罪人其於天討不行民彝將斁累聖德而墜王綱何哉殿下天也請以天諭天道無私霜雪雨露各適其時而已何常霜不殺草雷不震妖曲費造化私覆一物使人大驚小怪如殿下今日之爲耶主辱臣死人臣之大節有罪必誅王者之大柄臣而無此則其罪同歸於辱君父君而無此則其失無間於殺不辜其不可一毫有蹉百世貽譏也明矣夫人臣進言無隱與無禮言雖近也心相遠也歷數千古語犯乘輿者何限而外借無隱之名內售無禮之習豈有如明淵者乎唯我殿下非不嚴於義理或太過於菲薄事關聖躬一味假借則彼明淵者正孟子所謂以言餂之也豈不甚於無將之誅哉此而不誅則其將人不人國不國而至精正微之義理至於縻爛而莫救使我殿下艱辛做得二十年建質之苦心大業被他壞了言念及此寧不痛哭顧今國論鼎沸人心疑惑而近日處分一切反是金吾之再供三供任渠所爲玉署之一命二命惟上之意臣等竊不勝慨然憂嘆之至且以所下判付言之殿下雖欲借重於大臣故相則以姻婭而首先請討端揆則以初筵而作爲先務未嘗有毫髮參恕而聖敎及此使逝者寧不沬血待大臣豈不太薄乎至若玉署聯名之箚至下辱臺之罰喉院在直之疏竝蒙遞差之命爲一罪豎箝制群下何若是之甚乎臣等切恐從今以後大義不明國是靡定怪鬼狐狸之輩其將接跡而起殿下若念到於此則不待臣言之畢而必將翻然於聖衷矣臣等職在近密不勝憂愛之忱玆敢相率齊籲伏乞聖明俯賜鑑諒明淵之前後除命一竝收還廓揮乾斷快從輿論以光聖德以嚴隄防焉臣等無任云云
정조 21년
右承旨金履翼疏曰伏以臣於昨日公退之餘素患癖積之氣挾食肆毒胸腹撑刺喘息不通多試針藥到曉始甦而神昏氣苶東倒西歪擔曳赴公實無其望不得不懸病不進方此悚蹙之中卽伏見夜下判付則有時囚罪人李明淵出之囹圄侈以館銜責以處義施以譴補之命噫渠之疏意閃忽叵測在廷臣僚莫不同聲致討而尙未蒙允可之音群情憤鬱已無可言今忽於納供之後置之全釋之科殆若無故之人揆以政刑已萬萬過當況且渠供遣辭與當初疏語多有牴牾疑眩之端則其在聖朝愼典之道固當屢加盤詰得其情緖而今玆處分若是太遽旣致王章之顚倒益滋物情之駭惑臣於此尤不勝慨惜憂憤之至伏乞亟收成命更令究覈俾有以明正典刑焉以臣今日情踪固不宜開口論事而職名適忝出納私義有難暇恤玆不得不略入文字以效共公之義亦願聖明特賜開納焉臣無任云云
정조 21년
判義禁洪檍知義禁金載瓚李祖源同義禁徐邁修疏曰伏以卽伏見傳敎下者有李明淵放送除職之命臣等聚首愕眙益不勝萬萬驚憤噫嘻明淵之疑亂大義厚誣聖躬之罪卽其一疏已成斷案則直加典憲少伸輿憤實不容緩而乃者視同輕囚平捧爰辭已是失刑益拂群情而惟是臣等之竊自期者在於因此盤覈鉤得情節獲施當施之律矣今其一供再供至於三供之後始生反身掉脫之計極口慌亂滿紙閃忽者未見有一毫可恕之端而益見其情狀之萬萬陰譎今此全釋之命實是臣等之所未料者也固知言議之地必有爭難之擧而臣等職忝按獄益切憂憤玆敢以執藝之義冒控聯章仰瀆崇嚴伏乞亟收成命因令具格取服夬正邦刑不勝幸甚臣等無任云云
정조 21년
副應敎朴載淳疏曰伏以臣伏見去夜傳敎下者以李明淵負犯罔赦而又有館銜之特授繼又有郵官之外補此何擧措也噫明淵一疏是何等至凶絶悖而乃殿下始也違衆論而曲加庇護終焉屈王法而循例拿推用費造化專出於爲渠之地而渠則依舊獰頑初供而還下再供而還下則其供語之愈肆悖口可知今者三供雖使異於初再此不過因老而奸生益見其可惡未見其可原豈可以此而遽然白放隨卽寵除殆若初無罪犯者然哉況渠抗顔隨牌無難出肅其縱恣無憚去愈甚矣古今天下寧有是耶殿下好生之德與天同流雖欲使翔走之各遂其性而其奈鴟鴞之莫變龍蛇之難化何徒見隄防由此而蕩然義理由此而益晦則其爲關係於世道之安危顧何如耶臣於向者猥陳文字略論其罪狀而緣臣誠淺辭拙乃有還給之敎臣之悚蹙慙恧尙切于中而昨於諸僚聯箚之際非但臣病倒不省門鑰已下未能進參憂憤轉激按住不得略又論列伏乞聖明亟寢成命施以當律使王綱立而公議伸焉臣無任云云
정조 21년
校理沈奎魯副校理李基讓朴崙壽聯名疏曰伏以臣等伏聞昨夜有關係莫重之罪囚全釋除職之命臣等未知此何擧也噫彼負犯果何如而一番置對一番捧供殆若尋常輕囚之爲而宥罪之敎纔下除職之命繼宣此又尋常輕囚之所不得者也夫何聖明之世有此過中之擧耶目下聞見之驚駭輿情之憤鬱姑無論日後義理之湮晦隄防之解弛誠非細慮臣等職在論思義切憂嘆玆敢忙陳短章仰效愚衷伏乞聖明亟收成命焉臣等於治疏將上之際得伏見入直僚臣聯箚之批至有付標瀛館之擧益不勝憂嘆之至也言事之臣雖或失於過激在聖上優容之道惟當奬許而開納況此箚陳卽是擧世之公議殿下顧何爲而摧折之至此也事關義理而苟以不槪於聖心輒施辱臺之律於三司之臣則非但爲聖朝之過擧抑恐從此殿下之廷雖有事大於此者不復有敢言者矣此尤豈不大加凜惕者乎臣等謂俄下之敎宜卽收還以存待儒臣之體兼示恢聽納之量焉臣等無任云云
정조 21년
正言呂駿永疏曰伏以臣於金吾囚供判下之敎有不勝萬萬驚嘆者噫嘻痛矣此囚之負犯何如關係何如則上自大臣下至三司其所以聲罪致討者卽是天理人情之所不能已者則臣未知渠之被誣者何事受衊者何事而乃有此原放之擧耶使渠果有冤枉之可言眞情之可吐者則何不於最初納供之時悉陳衷曲以備鳴暴而至於屢供之後姑有自鳴之辭耶今其供辭雖未得見要不出飜身掉脫之計也殿下其果以此等之說認作款款眞情而特從白放之典耶噫當初悖疏卽其斷案不待渠供畢露眞贓而殿下不惟不置之重辟而已特放之不足至於收用收用之不足至於外補此何刑政此何擧措官職去就之節雖不足責之於如渠怪鬼輩不論聲討之爲如何不顧羞恥之爲何事而肆然出肅略無忌憚天下安有如此縱恣之類乎然而此在渠猶屬餘事臣之所以竊痛而隱憂者則有之殿下所以建極而垂則者卽此大義理也礪世而陶俗者亦此大義理也昨冬處分寔出於明義理淑人心之苦心至誠臣於其時以問郞參鞫仰聆辭敎之丁寧惻怛退而語人曰伏讀傳敎之朝紙所出可知聖人之心法曾未幾何悖疏闖呈此何變也此何事也雖渠蟣蝨之賤亦嘗出入於近密之列而不念聖上之苦心不畏象魏之懸法吐氣揚眉敢售背馳之習及到急滾之處則叫嚷粧撰反爲自掩之計此而容貸則疑亂誑惑無所不至而世道人心亦無歇泊之所思之及此寧不懍然而寒心哉伏願殿下深思遠慮亟收處分之所下者仍允群請以洩輿憤使幾晦之義理得以復闡將頹之隄防得以更振民志有所畏而不犯朝象有所恃而底定焉臣無任云云
정조 21년
丁巳四月十一日午時上御重熙堂右副承旨入侍時右副承旨李海愚假注書李允謙記事官金景煥記注官金良倜以次進伏訖命書黃海監司閔台爀狀啓雨澤農形事判付訖仍命退承史以次退出
정조 21년
都承旨未差左承旨未差行右承旨金履翼病左副承旨未差右副承旨李海愚坐直同副承旨未差注書柳遠鳴仕直一員未差假注書李允謙仕事變假注書許栮仕
정조 21년
以京畿監司李在學狀啓奉朝賀金鍾秀今月十五日自兔山離發上京事傳于李海愚曰昨送閣吏問訊卽見道伯狀啓將於三明作行上京云日氣雖和暢行役不至爲難乎卽以此意令行到處地方官傳諭取其附奏上送畿營狀聞事回諭
정조 21년
李海愚以禮曹言啓曰領議政洪樂性賜几杖頒敎書臨殿親授日字更爲擇日事擧條啓下矣更問于本家則今月二十四日當爲祗受云以此日知委擧行何如傳曰允
정조 21년
李海愚以訓鍊都監言啓曰本局局別將洪龍鎭身病甚重勢難察任改差何如傳曰允
정조 21년
丁巳四月十二日辰時上御便殿右副承旨入侍時右副承旨李海愚假注書李允謙記事官金景煥記注官金良倜以次進伏訖上曰禮判來待於監印所事分付賤臣承命出傳回奏曰禮曹判書已來待矣上曰入侍賤臣承命出傳與行禮曹判書閔鍾顯偕入進伏上曰師傅何日入來云也鍾顯曰師傅昨宿振威地今日則華城留宿明日則果川留宿再明日當抵城外云而跋涉之餘想多勞撼數日調攝於城外然後乃可入城然則十七日間當快抵京邸矣上曰來則留住於何處云也鍾顯曰當來住於南門外旅舍云矣開講儀節多有稟定者而十七日師傅入城後臨時稟達耶上曰儀註等節必預爲講定以待師傅上來後更稟固好開講吉日亦爲臨時涓擇可也又敎曰先正祠版何日抵京云也鍾顯曰卄四日當入城云矣上曰然則領相几杖宴相値凡節自多掣礙者先正祠版則姑退一兩日入來事面不甚如何卿必裁書相議爲之可也鍾顯曰然則卄四日賜几杖殿座日字當預爲啓下耶上曰今日啓下無妨矣鍾顯曰相見禮及開講時雖通禮院官員及書員皆入來矣臣旣忝掌禮之官伏願入參陪班獲覩盛儀少伸慶忭之忱是臣區區之望也上曰卿則亦旣勞矣開講時以掌禮官入參亦有可據者矣仍命退諸臣以次退出
정조 21년
李海愚啓曰來十八日專經武臣殿講日次矣敢稟傳曰文臣殿講日爲之
정조 21년
李海愚啓曰行右承旨金履翼今日不爲仕進卽爲牌招何如傳曰允
정조 21년
李海愚啓曰卽者義禁府都事來言時囚毋得過三日帶囚曾有定式矣時囚罪人鄭文在捧供後當爲照律而判義禁洪檍身病猝重次堂例不得擧行云判義禁洪檍卽爲牌招何如傳曰允
정조 21년
李海愚啓曰大司憲未差執義李貞運牌不進掌令洪彦燮權心彦持平金壽祖鄭宗魯在外監察茶時之意敢啓傳曰知道
정조 21년
李海愚啓曰漢城判尹金文淳依下敎來待矣傳曰入侍
정조 21년
李海愚啓曰判義禁洪檍牌不進推考傳旨今方捧入而時囚罪人鄭文在照律事命下之後如是違牌不卽擧行事甚未安更卽牌招何如傳曰允
정조 21년
以修撰趙德潤禁推傳旨傳于李海愚曰遞差
정조 21년
以右承旨金履翼牌不進推考傳旨傳于李海愚曰更爲牌招
정조 21년
注書柳遠鳴書啓臣敬奉聖敎自興仁門城北北至于肅靜門植松諸處一一看審是白乎則駞駱山植松段下柏洞後山善爲移植幾皆着根是白乎矣上柏洞後山太半不種地多空曠此則牌將各有分掌勤慢不無異同是白遣栗木洞朴洞宋洞後山等處段統以言之山脊山腰間多童濯而今春移種之際役軍輩厭避其勞所移之松投置巖谷幽深處初不培植此亦牌將之不能察飭是白遣仍往鷹峰緣崖上下隨處遍察則峯分三麓其一卽禁苑主脈而昨秋所種非不勤實是白乎乃不得着根盡爲自枯卽今所見一色萎黃不可復蘇是白遣其餘二麓以今春新種之故尙帶靑色而姑未知托根之厚薄則亦難保長養之茂盛是白遣至若巡山之節比前另飭故兩日山行不逢樵童是白乎矣但所植之根不着而葉已枯極爲可惜是白齊傳曰知道曾聞故相專意察飭云而人存政擧近日右相亦果留意乎此意招致備郞傳之
정조 21년
李海愚啓曰判義禁洪檍再牌不進推考傳旨今方捧入而時囚罪人鄭文在照律事命下之後連事違召不卽擧行誠極未安所當更請牌招而係是一日三牌何以爲之敢稟傳曰許遞今日政差出待下批牌招擧行
정조 21년
以執義李貞運司諫韓光植正言呂駿永牌不進罷職傳旨傳于李海愚曰竝許遞其中以軍色郞移職者仍任
정조 21년
李海愚啓曰都承旨左承旨左副承旨同副承旨未差右承旨金履翼牌不進臣海愚吏兵批兼進之意敢啓傳曰知道
정조 21년
有政吏批判書李秉鼎進參判徐邁修牌不進參議蔡弘遠式暇右副承旨李海愚進啓曰水原判官今當差出而本府以營下劇邑不可不各別擇差同道及他道有聲績已準朔未準限守令竝擬何如傳曰允以朴鍾淳爲修撰李羲甲爲副修撰沈煥之爲知敦寧金尙集爲工曹判書李晩秀爲禮曹參判尹致性爲兵曹參議蔡濟恭爲軍器都提調金憙爲司僕提調宋煥箕爲惠民提調尹羽烈爲司成李東萬爲宗簿主簿李彦敬爲南陽府使李魯春爲利川府使金思羲爲水原判官贈兵參李之詩李之禮贈兵判例兼壬辰戰亡忠烈卓異贈職事承傳贈戶參洪晦贈戶判例兼知敦寧洪周萬考
정조 21년
傳于李海愚曰判義禁三望皆是劇任緊務更命擬入則銓曹只以邊得讓外無他人入稟一品豈無他人煩稟承旨推考使之卽爲擬入
정조 21년
吏批再政以鄭致綏爲始興縣監洪良浩爲判義禁
정조 21년
兵批判書權進參判李祖承病參議尹致性病參知李景溟入直右副承旨李海愚進以崔夢喦爲知事尹在明爲都摠管李廷顯爲曹司衛將李延弼爲內禁將南耆喆爲武兼洪章漢爲守門將僉知單趙東顯大護軍洪周萬護軍洪仁浩副護軍李肇源金啓洛宋銓李泰永李儒慶成鼎鎭睦萬中金益彬鄭麟采韓光迪南志默李柏然金光洙以上竝單付
정조 21년
傳于李海愚曰全羅水使李孝承旣以歸護遞職有難等待其上來改差今日政差代
정조 21년
兵批再政以趙岱爲全羅左水使副摠管單尹在明
정조 21년
李海愚啓曰判義禁洪良浩牌不進推考傳旨今方捧入而時囚罪人鄭文在照律事命下之後如是違牌不卽擧行事甚未安更爲牌招何如傳曰允
정조 21년
李海愚啓曰判義禁洪良浩再牌不進推考傳旨今方捧入而時囚罪人鄭文在照律事命下之後如是違牌不卽擧行誠極未安所當更請牌招而係是一日三牌何以爲之敢稟傳曰待開門更爲牌招
정조 21년
以慶尙監司李亨元狀啓薦新生竹笋限內不得封進惶恐待罪事傳于李海愚曰勿待罪事回諭
정조 21년
李海愚以禮曹言啓曰去三月十九日因吏曹草記批旨內遼東伯家前有致祭之擧乎令禮曹問于本家草記可也事批下矣問于本家則顯廟九年戊申鐵原褒忠祠遣禮官致祭肅廟二十一年乙亥昌城忠烈祠遣禮官致祭英廟九年癸丑宣川義烈祠致祭十一年乙卯昌城忠烈祠使平安都事致祭十五年己未昌城忠烈祠遣承旨致祭當宁十一年丁未鐵原褒忠祠遣承旨致祭而本家致祭則前無設行之事云矣敢啓傳曰祀孫旣命錄用而年滿尙遠何異於不爲乎遣承旨致祭於其家祠板可也
정조 21년
李海愚以義禁府言啓曰咸鏡監司李鼎運狀啓內北靑府使任希遠爲先罷黜其罪狀令攸司稟處事啓下矣任希遠時在任所云依例發遣府書吏拿來何如傳曰允
정조 21년
以開城留守黃昇源狀啓被燒民人恤典題給事判付內啓下備邊司爲旀年前則六百戶被燒數日內結構今番則無非蝸屋果已畢構亦卽入處乎嚴飭守臣毋或一毫泛忽以其奠居形止斯速狀聞事分付爲旀豐德燒戶亦依松都之例嚴飭爲良如敎
정조 21년
兵曹啓目粘連今春黃海水營水操時水虞候崔錫元白翎僉使梁埉龍媒僉使崔道義登山僉使孫世隆吾叉浦僉使河聖光許沙僉使李光賢椒島僉使池達海助泥萬戶崔大雄等矣試放無分居多軍器舟楫亦多執頉事甚稽緩常時不能鍊習不卽修改之當該虞候邊將竝只推考罪杖八十收贖竝只公罪奉敎依允爲旀崔錫元梁埉段功減一等爲良如敎
정조 21년
刑曹啓目殺獄罪人金鎭秀各別嚴刑期於取服何如判付啓死者允吉也殺之者鎭秀也若非鎭秀之下手豈有允吉之致命起鬧之端旣不發明同惡之跡無可推諉無論骨與刀之擲或刺痕損狼藉殺越丁寧眞所謂挺與刃無異而亦可謂非汝牛角何壞我墻者是置原其情未必出於故殺論其跡難乎免於正犯且況諸證歸一獄案牢成到今推輕之論姑難遽議依卿等完決鎭秀身乙箇箇嚴刑更加究覈得情爲旀詞連各人等從輕重勘放爲良如敎
정조 21년
戶曹判書李時秀疏曰伏以以夏之孟以日之吉夙戒鑾蹕親祼太室凡百有位莫不駿奔而臣獨徒擁重任偃息私次薦俎常職亦未自力義分都虧生不如死迺我殿下不加之罪至有享官付標之命體諒之恩逈出格外瞻望宸極感淚盈襟若臣區區至願實在於遄解本職獲延微喘以卒承造化生成之澤而日前疏懇神昏語短賤疾實狀未及畢暴玆敢不避煩瀆冒死申籲惟殿下憐察焉噫臣之蒙被聖恩與天無極報答一念銘鏤心肺而臣旣無尺寸技能惟以奔奏殫竭爲涓塵自效之圖年來匪分之職不稱之任有除輒膺恬若固有者蓋亦感激居先辭巽不暇夷險燥濕惟上所使耳於是乎小器易溢過福招災無妄一疾理固自至種種形症雖不敢煩浼邪氣衝亘而頭腦震痛頑痰闖肆而胸膈痞懣眞元內鑠形觀外脫沈淹五旬如水漬紙藥餌無功而食飮亦全却矣又自數日以來添得昏眩之症尋常猝乍之間有氣如霧迷瞀旋轉半晌暈倒幾殊僅蘇此醫家所謂氣厥也虛眩也目下兆證俱屬危惡時月差減萬無其望夫度支之職所關何如責任之緊重簿書之棼劇雖在臣不病之時尙患其十顚八錯今於昏昏病伏之中使之摠一國積貯之權考諸司出納之數其勢誠末由也已公家百事皆有期程而緣臣病臥一切廢閣且以漕船點檢之亞堂替行有違常式而湖嶺諸船又將不日到泊一猶苟簡其可每每替點有若應行之例乎況本曹擧行之關係民國非止點船一事則一日瘝曠其害甚鉅惟有亟遞臣職不至大損國體且臣之受病專在於氣凡有接言語看文字之事輒覺潮熱上逼頭目涔涔痛勢如期眩暈繼作至於時急簿牘强起應之漫無可否署惟謹而已亦復神氣摧奪如經大役苟欲治臣之病莫如絶應接息思慮安靜得三數箇月庶幾稍除病根復尋生路公務日益抛置病形日益添劇許久虛縻決是行不得濟濟明廷官位無曠大農一職是豈臣養病之所哉螻蟻之賤爲命雖微疾痛之呼其情甚切伏惟殿下於臣庇覆之私軫恤之念不啻如慈父之穉子鞶帶之禠必不待臣言之畢伏乞聖明曲垂照燭特解臣所帶職名俾得以安意調治仰賴恩造復起爲人則生隕死結惟是之期臣無任云云答曰省疏具悉卿其勿辭調理行公
정조 21년
丁巳四月十三日辰時上御重熙堂右副承旨入侍時右副承旨李海愚假注書李允謙記事官金景煥記注官金良倜以次進伏訖上曰漢城判尹京畿監司入侍賤臣承命出傳與漢城判尹金文淳京畿監司李在學偕入進伏敎文淳曰斗浦失火所往見則形止果何如而幾盡結構耶文淳曰其中或有結構者或買舍入處者而方貿求材椽於原州楊根等地第船路輸來時必多見奪於收稅所云故臣以私書往復於戶判發關收稅所使之勿侵矣敎在學曰豐德失火民戶之結構奠接等節果已關飭耶在學曰已送褊裨往探其失火形止及奠接早晩而姑未還來矣上曰松都數百戶燒燼後豐德百餘戶之又爲延燒言念民人失所之狀寢食靡安卿須體予至意毋或少忽嚴飭俾無一夫一婦之不獲其所露處棲屑也又敎曰李明淵供語卿其見之耶渠之初供再供不爲判下者必欲使渠自暴自明以視生路而及其三供也所謂此輩彼邊等說不可但以狂叫亂嚷言此豈成說乎雖晩後當釐正更爲頒視而所謂明淵所爲寧有如許駭痛者乎在學曰臣亦見朝報而心驚膽棹亦不能對人言俄始與判尹及申耆言於政院矣辛壬乙亥等說姑舍無論至於某年義理與一部明義錄則臣等之所自來藉手者渠輩何敢容喙以爲渠輩所秉執之義理而一自鄭好仁成德雨出後反爲如渠輩誣世之資臣中夜思之不覺憤恨之弸中矣上曰前承旨申耆入侍賤臣承命出傳與前承旨申耆偕入進伏上曰今日之召欲爲筵說釐改事而李弘謙旣下鄕則姑待上來後釐正矣昨日朝報見之否所謂李明淵供語中此輩彼邊等說豈敢登諸奏御文字而旣見之後亦不施罰於當該禁堂者只緣任渠自明無論下語之如此如彼使之捧納故也姑無處分於該堂而此輩也彼邊也混淪說去誣羃一世則李文忠徐忠憲之卓然忠直亦不超脫於此輩二字中亦豈不累矣乎此則當抹削其句語更爲頒視矣耆曰此輩等說外人無不見之擧皆憤惋今雖刪削其句語眞所謂駟不及舌不如加施罪罰以解中外拂鬱之情也上曰承旨之言是矣命書榻敎曰政官牌招開政在學曰利川府使李述源以冊子校正事離官上來今至累朔本邑公務之許久曠廢誠爲可悶故敢此仰達矣上曰今日政遞付京職可也出擧條命書傳敎曰李明淵旣全而爲平人矣爲平人之後亦當責之以平人之常事而是其是罪其罪大抵昨冬處分時傳敎與筵敎庶感臣庶渠雖急於自明供中抹下之此家云云專無倫脊丙申以後疏批啓答予意可知況於年前常參日故相擧條亦有下敎者乎全而爲平人自全而爲平人予之本意自予之本意於此不可無處分而爰辭中凡言此家二字處抹下則餘當依此釐正然後出朝報而今聞不抹處或有之云其時坐直承旨捧現告爲先從重推考又有不可不校正者邦禁與國體姑且置之敢以彼此色目等語無難登諸供招厚誣一世累及忠直者不特語不擇發亦豈有如許事面乎今於安帖之後宜有杜後弊之道決不可仍而勿論桃源察訪李明淵施以罷職之典亦令政院刪正句語於起居注仍命退諸臣以次退出
정조 21년
丁巳四月十三日酉時上御便殿坐直承旨入侍時右副承旨李海愚假注書李允謙記事官金景煥金珍恪以次進伏訖上曰始興縣監水原判官明日肅拜賤臣承命出傳命書公事判付訖仍命退承史以次退出
정조 21년
行都承旨徐邁修坐行左承旨金履翼坐右承旨申耆坐直左副承旨李儒慶坐右副承旨宋銓坐直同副承旨李海愚坐注書柳遠鳴仕一員未差假注書李允謙仕直事變假注書許栮仕
정조 21년
李海愚啓曰大司憲執義未差掌令洪彦燮權心彦持平金壽祖鄭宗魯在外監察茶時之意敢啓傳曰知道
정조 21년
金履翼啓曰御營廳將官來言今日本廳軍兵日次私習云矣敢啓傳曰知道
정조 21년
李海愚啓曰來十六日日次儒生殿講爲之事命下矣處所以何處爲之乎敢稟傳曰便殿爲之
정조 21년
傳于李海愚曰禮房承旨馳詣宗廟景慕宮奉審摘奸以來
정조 21년
傳于金履翼曰本事則旣究竟隨衆之紛聒亦禁呼望何必更爲相持平昨政之留窠此意也承宣玉堂處分傳敎竝分揀牌招察任
정조 21년
李海愚啓曰校理沈奎魯時在京畿龍仁地副校理朴崙壽時在果川地李基讓時在廣州地經筵入番事緊竝斯速乘馹上來事下諭何如傳曰允
정조 21년
傳于金履翼曰事關後弊當該承旨勘處院吏嚴治
정조 21년
傳于李海愚曰右承旨入侍
정조 21년
承旨前望單子入之徐邁修申耆宋銓落點
정조 21년
兵曹口傳政事行護軍李益運
정조 21년
事變假注書許栮書啓臣敬奉聖諭馳往傳諭于南部會賢坊二間屛門契議政府左議政蔡濟恭所住處則以爲臣於閉戶涔涔之中史官忽臨傳宣聖諭勉飭丁寧雙擎九頓不知措躬之所念臣視息之尙今全保罔非我聖上以愛欲生之心不責以應行公務使之便宜休息之致也數月以來因新僚相之固執推讓廟堂諸務之不得不擧行者推諉無所强起酬應者有之而其奈智慮全耗精神都錯其不爲貽笑者幾希今者聖諭若是勤摯臣何敢以慢不奉承爲心乎臥閤二字非如臣者所可擬議而緊務之來逼者謹當與僚相相議而爲之至於赴公如有病氣可强之時亦何敢全廢而此則臣亦未敢預料不勝悚悶之至云矣敢啓傳曰知道
정조 21년
記事官金珍恪書啓臣敬奉聖諭馳往傳諭于南部薰陶坊政丞契議政府右議政李秉模所住處則以爲向來賓對之頉稟臺斥實所愧服翌日起居之闕禮微分至今罪悚而控箚請譴每懼屑越泯默縮伏只俟威罰之終無所逭矣不意史官臨宣聖諭不惟不加斥退敷示聖意之所在飭以賓對之來會臣之去就何足記有於聖念而至費辭敎俾開與聞廟務之路臣是何人敢有仰復於聖敎之下乎第臣區區之情略陳於自引之箚雖以李安默一事言之萬一句語或忽於忌器則臣將論罪之不暇初豈可以無辨後豈可以請宥乎臣之愚昧則竊以爲疏中一段必是錯認誤解殆同把東作西臣之筵奏中斷以不審之科者非專爲避臣身箚着之嫌亦庶幾得言者本情之實而了此一段則拖至三歲之久恐有傷於恢蕩寬大之政信心提奏未蒙採施今奉敎諭益切恧蹙且臣素患近又添劇於少愈之餘實無以趨簉賓對又無以與聞廟務伏地兢惶惟願速被逋慢之誅云矣敢啓傳曰知道以文會意意謂卿亦無異意矣卿則劈解言者之本情以明予言之不然於是乎予之惑轉入三昧都在面剖卿須俟間卽爲簉朝事更爲傳諭
정조 21년
李儒慶啓曰判義禁洪良浩牌不進推考傳旨今方捧入而時囚罪人鄭文在照律事命下之後如是違牌不卽擧行事甚未安更爲牌招何如傳曰允
정조 21년
李儒慶啓曰判義禁洪良浩再牌不進推考傳旨今方捧入而時囚罪人鄭文在照律事命下之後連事違召無意承膺事體所在誠極未安所當更請牌招而係是一日三牌何以爲之敢稟傳曰聞有實病令次堂擧行
정조 21년
李儒慶啓曰卽者義禁府都事來言時囚罪人鄭文在照律令次堂擧行事命下而知義禁金載瓚李祖源俱有身病同義禁徐邁修以藥院副提調不得進參無以備員開坐云知義禁金載瓚李祖源竝卽牌招以爲擧行之地何如傳曰允
정조 21년
金履翼啓曰知義禁金載瓚李祖源牌不進推考傳旨今方捧入而開坐命下之後如是違牌不卽擧行事甚未安更卽牌招何如傳曰待開門牌招
정조 21년
以咸鏡前監司趙尙鎭狀啓經工生功令生採探馳啓事判府內啓下禮曹爲旀經工生段聞是道內各邑中明習經義者云當書下條問而功令生段以今卄八日皆令來待營下云前承旨李益運下去之行當齎往御題卿其祗受後分日試取一依關東賓興錄所載已例爲之事知悉爲旀此意令政院下諭道臣爲良如敎
정조 21년
以咸鏡前監司趙尙鎭狀啓能通武經能鍊騎射步射膂力過人者姓名年歲開錄事判付內啓下兵曹爲旀武士等講書騎射步射膂力抄選人試取規矩段武經七書中二書俱通騎芻三中六兩百三十步以力百斤二技以上入格人依下敎上送單技入而其中膂力則名雖單技勇果超等一體上送後狀聞講之略以下騎之一二中六兩八十步以上者雖非入格令道臣以弓箭木布分等施賞後後錄亦爲狀聞爲旀應試諸人柳葉箭一巡別爲通同試取三中以上姓名狀聞一二中依右例分等施賞後狀聞事分付以此判付令政院下諭道臣爲旀南關試取日字稍後於北關北關試取人起送時以爲同爲起送之地事亦爲下諭爲良如敎
정조 21년
以北兵使鄭觀采狀啓會寧府赴防宣傳官南志復放送一款令該曹稟旨分付事傳于宋銓曰放送事回諭
정조 21년
以北兵使鄭觀采狀啓能通武經能鍊騎射步射膂力過人之類年歲技藝各其名下懸錄馳啓事判付內啓下兵曹爲旀北關規矩柳葉箭別爲試取規矩入格人上送事姓名兺狀聞事分等施賞事亦依南關例擧行而道伯處下諭一通令政院後錄下諭帥臣爲旀北關則步射必不若南關六兩入格如或數少百二十步俱入者一體起送之意下諭爲良如敎
정조 21년
宋銓以兵曹言啓曰專經武臣講官加抄啓人員及減下人員別單書入之意敢啓傳曰知道
정조 21년
丁巳四月十四日辰時上御誠正閣右承旨入侍時行右承旨金履翼假注書李允謙記事官金景煥記注官金良倜以次進伏訖上敎履翼曰沁留遞來後初見矣向來一疏承旨本有氣力故能爲之可謂倡勇敢矣但如此足以自明此後則不必爲官職辭遜之計也履翼曰聖敎至及於此臣固萬萬惶感矣上曰李明淵事卿亦見朝報而知之耶所謂供辭中此輩彼邊等說豈可登諸奏御文字乎履翼曰群情莫不憤鬱云矣上曰群情憤鬱之外其所誣一世而累忠直亦豈成說乎命書傳敎曰違牌及在外承旨許遞前望單子入之待下批牌招上曰左副承旨入侍出榻敎賤臣承命出傳與左副承旨李儒慶偕入進伏上曰左相近何爲不察廟堂事也國體姑舍廟謨亦豈成說乎本司草記之使有司堂上爲之者故相金致仁之筵達變通而此亦非古例也自今以後薦剡與各該公事題決則左相必着念爲之不必巽讓於僚相事爾其出傳儒慶曰臣當依下敎出傳矣命書傳敎曰初十日次對意謂來會而入頉稟追聞竝與候班而不參近於廟堂之事亦不與議云然則以筵奏箚語餘意有此引入之擧乎卿之所陳二人事李明淵則已出場今無可論李安默則靳宥豈無所據而然哉論一重臣其罪不必久枳而渠疏手法背棄矯俗之本意苦心其中句語忽於忌器處亦有之也不然初筵之奏何不卽兪如是敷示之後有何更提之端卿須安心明日賓對依例來會廟務更勿辭巽事遣史官傳諭于右議政因此而又有提醒於左相者昨年則卿有數朔愼節姑從卿請許令下位僚相替行而莫嚴者中書故例今於旣差之後何可復使僚相替勞不念廟堂之體貌乎赴公之事不欲以筋力責之此則隨便量爲自餘臥閤諸務一依中書故事爲之事亦令史官傳諭于左議政仍命退承史以次退出
정조 21년
行都承旨徐邁修坐行左承旨金履翼坐直右承旨申耆坐左副承旨李儒慶坐右副承旨宋銓坐同副承旨李海愚坐直注書柳遠鳴仕一員未差假注書李允謙仕直事變假注書許栮仕
정조 21년
藥房提調沈煥之副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 21년
宋銓啓曰大司憲執義未差掌令洪彦燮權心彦持平金壽祖鄭宗魯在外監察茶時之意敢啓傳曰知道
정조 21년
金履翼啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 21년
申耆啓曰臣耆依定式進詣香室奉審香祝櫃祝板子則精潔之意敢啓傳曰知道
정조 21년
徐邁修啓曰工曹判書金尙集除拜後過三日不爲出肅依定式推考警責仍卽牌招何如傳曰允
정조 21년
傳于徐邁修曰諸承旨與奉審入來閣臣來待於萬寧門
정조 21년
傳于申耆曰今日行禮於眞殿仍行孟朔大奉審而各本奉審時卿其入侍事遣史官傳諭于左議政
정조 21년
申耆以內閣言啓曰抄啓文臣今四月朔親試以何日擧行乎敢稟傳曰明日爲之
정조 21년
申耆啓曰抄啓文臣親試明日爲之事命下矣處所以何處爲之乎敢稟傳曰殿講處所爲之
정조 21년
申耆啓曰校理尹悌東副修撰洪秀晩牌不進罷職傳旨今方捧入而校理沈奎魯副校理朴崙壽李基讓在外玉堂上下番俱空已至多日事甚未安修撰朴鍾淳副修撰李羲甲牌招以爲入直之地何如傳曰允
정조 21년
以工曹判書金尙集過三日不爲出肅推考傳旨傳于李儒慶曰許遞前望單子入之
정조 21년
工曹判書前望單子入之趙尙鎭落點
정조 21년
傳于徐邁修曰政官牌招開政
정조 21년
以吏曹參議蔡弘遠牌不進罷職傳旨傳于徐邁修曰只推
정조 21년
申耆啓曰今此試官望中時無職名人令該曹口傳付軍職何如傳曰允
정조 21년
兵曹口傳政事大護軍沈煥之護軍趙鎭寬竝單付
정조 21년
有政吏批判書李秉鼎進參判未差參議蔡弘遠牌不進行都承旨徐邁修進以李益運爲吏曹參判趙德潤爲執義鄭來百爲司諫趙得永爲正言韓用鐸爲應敎尹益烈爲修撰鄭弼祚爲右通禮李興白爲司宰主簿金最行爲桃源察訪贈吏參趙載遇贈吏判例兼贈吏議趙哲命贈吏參例兼以上前判尹趙尙鎭兩代追贈
정조 21년
兵批判書權病參判李祖承病參議尹致性入直進參知李景溟病左副承旨申耆進副司直李貞運韓光植副司果趙德潤僉知單李孝承
정조 21년
申耆啓曰正言趙得永旣在闕中不爲肅謝直爲出去事甚未安推考警責何如傳曰允
정조 21년
申耆啓曰玉堂上下番俱空已至多日事甚未安今日政新除授玉堂竝待下批牌招入直何如傳曰允
정조 21년
申耆啓曰應敎韓用鐸修撰朴鍾淳尹益烈副修撰李羲甲牌不進罷職傳旨今方捧入而校理沈奎魯副校理李基讓朴崙壽在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推牌招入直
정조 21년
申耆啓曰應敎韓用鐸修撰朴鍾淳尹益烈副修撰李羲甲再牌不進罷職傳旨今方捧入而玉堂上下番俱空已至多日事甚未安副校理李基讓朴崙壽自鄕上來云竝卽牌招以爲入直之地何如傳曰允
정조 21년
以禮曹專經文臣殿講書啓傳于金履翼曰嚴飭未久承文參下及抄啓外侍從在京不參人更爲嚴飭修正以入事分付不飭之該堂推考
정조 21년
傳于李儒慶曰今因該房承宣之微稟於儒生殿講考官望改付標而又知卿懸病矣日間所愼何如如可强須念臣勞之義卽所有望於卿者大抵卿之若此此必李安默事而安默之本情吾旣不知卿亦當不知則昨日附奏之以明其不然者竊以爲惑擬待卿登筵面討此事而卿之出脚尙此杳杳言念中書之事豈不悶然之甚耶二十日次對進定於明日强力簉朝仍行考試之事遣史官傳諭于右議政
정조 21년
金履翼啓曰明日次對兩司當爲進參除在外未署經外未肅拜呈告人員竝待開門牌招何如傳曰允
정조 21년
金履翼以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 21년
金履翼以備邊司言啓曰統禦使李性默以其親病猝重呈狀乞遞矣親病旣重則有難强令察任今姑許遞何如傳曰允
정조 21년
以統禦使李性默許遞傳旨傳于李海愚曰令該曹口傳差出待下批當日辭朝
정조 21년
兵曹口傳政事以李燁爲京畿水使
정조 21년
金履翼以壯勇營言啓曰本營軍餉色節目及各樣簿書修正之役方使古城僉使金宗煥照檢擧行事役頗多還鎭尙遠而該鎭之許久曠務亦屬可悶今姑改差何如傳曰允
정조 21년
金履翼以御營廳言啓曰本廳中軍李源身病甚重勢難察任改差何如傳曰允
정조 21년
兵曹以申大謙爲御營中軍
정조 21년
禁府照目向前鄭文在矣句管營門之摘奸親裨雖或結縛山監必欲迫逐而後已畢竟報辭亦不免駭妄其在尊體統杜後弊之道不可尋常處之令攸司稟處罪杖一百收贖告身盡行追奪徒三年定配私罪奉敎依允爲旀功議各減一等爲良如敎
정조 21년
敎京畿水使李燁書王若曰掌一面之關防爲任最重統三路之舸艦匪卿伊誰式循僉謀庸畀隆寄眷彼喬桐設鎭便同細柳開營島嶼蒼茫卽湖海咽喉之地襟帶環控作沁都唇齒之形鐵軸浮溟奚但禦戎之節制漕船闐港尤藉鎭海之威聲惟卿系出琮璜老猶矍鑠溫泉陪鶴駕之幸肆眷注之偏深海閫統龍驤之師亦才猷之已試跡雖拔於弓馬素著芻牧之譽資已躋於金貂菀有干城之望玆授卿以京畿水軍節度使兼三道統禦使喬桐府使卿其克體予意勉竭乃心荊門伏舟楫之威豈止控禦之策晉陽減繭絲之賦須恢保障之功自餘稟裁厥有典則於戲宣壯圖於仗鉞壁壘之光彩改觀弛宸憂於聽鼙海門之風波不競故玆敎示想宜知悉知製敎李翼晉製進
정조 21년
丁巳四月十五日卯時上詣眞殿孟朔大奉審入侍時行都承旨徐邁修行左承旨金履翼右承旨申耆左副承旨李儒慶右副承旨宋銓記事官柳遠鳴假注書李允謙記事官金景煥記注官金良倜以次進伏訖上曰左議政及來待閣臣入侍賤臣承命出傳與左議政蔡濟恭二提學沈煥之原任直提學金載瓚徐龍輔鄭大容李晩秀原任直閣金勉柱金祖淳南公轍檢校待敎沈象奎徐有榘待敎李存秀偕入進伏訖濟恭曰早朝勞動聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣濟恭曰開講吉日已涓擇云下情不勝慶幸矣上曰二十一日二十四日俱吉云而姑未完定當臨時涓擇耳師傅今抵何處云也煥之曰今日留宿果川地云矣上曰自成均館有出送吏隷延接之例耶煥之曰自前山林上來時如非館職時帶者則元無出送吏隷之例云矣上曰眞殿大奉審以四孟朔定行而七月則潦炎之節恐或有湫濕之慮今日日氣淸朗爲展拜審之誠故使卿等入來以爲奉審瞻望之地矣卿果曾瞻仰於肅廟朝御眞耶濟恭曰臣曾瞻望於璿源殿矣上曰夏享大祭卿能盡誠於駿奔之列八耋篤老大臣之趨走陞降無異少壯不覺欽歎非但無如此筋力於耳目所及雖求之古人亦所難得豈不稀貴乎濟恭曰莫非王靈攸濟也臣何力焉上曰何以謂之王靈攸濟也卿之筋力今若奄頓難振則予雖有爲卿之心亦安得使之康旺若是耶濟恭曰莫非一心字做得臣仰瞻玉趾陞降周旋之際洞洞屬屬誠意藹然臣固欽仰萬萬自語于中曰聖上得無勞乎然則駿奔之際更安有雜念之干其間乎如是也故幸免顚跌於莫重享班此豈非王靈攸濟乎臣因此而又有仰達者親享時自上殿陛陞降自晨灌禮至望燎位已至四次臣不勝憂慮之至臣意則晨祼後設位次於第一室廡下初獻禮行禮時自第一室內以次過行於禮少無所違亦無玉趾勞動之慮矣上曰大享事體莫重則予豈敢不盡誠盡禮而以其陞降之爲勞敢有所損於親行之禮乎仍敎濟恭以下隨入殿庭上就板位行四拜禮詣殿內奉審仍盥洗焚香訖命大臣閣臣承旨陞殿敎龍輔等曰展奉兩朝御眞各本奉審後還爲奉安仍親檢殿內前楹分閤塗紙改塗之役命諸臣姑退大臣則卽爲還第事傳諭遠鳴承命出傳少頃還御幄次命煥之等詣奎章閣行大奉審邁修曰湖儒伏閤今幾閱月而自政院不爲稟達豈非憂悶者乎上曰疏章間若有涉禁句語則勿爲捧納事曾有下敎矣所謂儒疏果非涉禁者云耶邁修曰以五條事爲言云矣上曰然則此非涉禁耶邁修曰臣欲自當捧納雖被罪不敢辭矣上曰諸承旨相議可否如非涉禁則捧納何妨而但旣設禁令由卿捧納則國體與事面當如何諸僚爛商爲之毋或犯禁也仍命書榻敎曰知敦寧沈煥之許遞命退承史以次退出
정조 21년
行都承旨洪明浩坐行左承旨金履翼坐直右承旨申耆坐左副承旨李儒慶坐直右副承旨宋銓坐同副承旨李海愚坐注書柳遠鳴仕一員未差假注書李允謙仕直事變假注書許栮仕
정조 21년
宋銓啓曰大司憲未差執義趙德潤掌令權心彦牌不進掌令洪彦燮持平金壽祖鄭宗魯在外監察茶時之意敢啓傳曰知道
정조 21년
備忘記喬桐水使李燁下直長弓一張長箭一部片箭一部筒兒一箇賜給
정조 21년
傳于金履翼曰大臣備局堂上引見
정조 21년
以都承旨徐邁修遞差傳旨傳于申耆曰前望單子入之待下批牌招察任
정조 21년
承旨前望單子入之洪明浩落點
정조 21년
事變假注書許栮啓曰臣敬奉聖諭馳往傳諭于南部薰陶坊政丞契議政府右議政李秉模所住處則以爲臣之逋慢之罪可勝言哉殿講考官又蒙恩點而冒死懸頉方俟威罰之遄加不意史官儼臨傳宣聖諭十行諄複誨飭備至惶恐隕越靡所容措設有可陳之懷有不敢更煩附奏擬於明日强策趨簉仰暴區區之私云矣敢啓傳曰知道
정조 21년
以前都承旨徐邁修試官權徐有大朴基正金載翼金珠淵沈鑏拿處傳旨傳于宋銓曰飭已施分揀
정조 21년
金履翼啓曰兵曹判書權禁衛大將徐有大分揀命下矣竝卽牌招傳授命召何如傳曰允
정조 21년
傳于申耆曰去正月朔專經文臣殿講居首前別檢夫宗仁以耽羅之人能爲居首之通栍極爲可嘉兵曹佐郞見窠令該曹卽爲擬入居京不通文臣豈不駭然乎例捧禁推傳旨今日內拿囚使之晝夜誦習再明日直爲放送待令
정조 21년
傳于申耆曰入格儒生明日待令
정조 21년
傳于申耆曰今四月朔日次儒生殿講上齋生製述居首表三中進士姜履元賦三下生員李是釪竝直赴會試之次表三下進士安錫良生員趙民和賦三下進士丁德奎李光顯生員閔致福各給一分表次上進士趙經鎭張志憲生員鄭祐榮賦次上進士蔡弘臣鄭有淳蔡義重生員鄭東元進士崔健亨生員尹舜欽宋文海進士朴文昊生員洪準源進士蔡顯國講略進士金用默李翼榮沈湜幼學韓義運李麒峻金碩鉉各紙一卷賜給去二月朔講略幼學李性中紙一卷亦爲賜給
정조 21년
傳于申耆曰今四月朔專經文臣殿講居首典籍禹錫龜半熟馬一隻依例賜給其中連爲居不人先罷後推其餘禁推
정조 21년
傳于申耆曰今四月朔專經武臣殿講居首主簿洪達三前此居首之後有陞敍承傳而反以左職相換云日前輪對問於渠而知之矣今又居首若不別般奬用銓曹擧行又當如此其時左職相換之判堂越捧一等洪達三又爲陞敍如無見窠則陞品窠中口傳相換以懲銓曹承傳人不卽收用之罪
정조 21년
以專經武臣殿講居不人禁推傳旨傳于金履翼曰今番分揀其中罰射人限畢射令各該廳報來專經望筒書入
정조 21년
以京畿監司李在學狀啓奉朝賀金鍾秀上來今姑停止使地方官朔寧郡守馳進兔山縣傳諭令政院稟旨分付事傳于李海愚曰依狀請施行事回諭
정조 21년
金履翼以兵曹言啓曰內禁衛將任聖尹素患痰癖之症近益添劇時月之內無望供職呈狀乞遞實病旣如此則宿衛領軍之任不可久曠改差何如傳曰允
정조 21년
宋銓以義禁府言啓曰時囚罪人鄭文在杖一百收贖告身盡行追奪徒三年定配照律公事判付內依允功議各減一等事命下矣鄭文在功議各減一等杖八十收贖告身盡行追奪忠淸道禮山縣日興驛徒二年定配而以査啓內辭意具罪目依例發遣府羅將押送配所何如傳曰允
정조 21년
丁巳四月十六日辰時上御熙政堂抄啓文臣親試專經文武臣日次儒生殿講次對同爲入侍時行左承旨金履翼右承旨申耆左副承旨李儒慶右副承旨宋銓同副承旨李海愚記事官柳遠鳴假注書李允謙事變假注書許栮記事官金景煥記注官金良倜檢校待敎徐有榘以次進伏訖上曰試官以下行禮考官右議政李秉模參考官行大護軍金載瓚沈煥之行副護軍韓晩裕李羽晉軍資正宋祥濂親試試官原任直閣金勉柱金祖淳專經文臣試官禮曹判書閔鍾顯行大護軍李祖源行副護軍李勉兢韓用龜禮曹參議李鼎德武臣試官兵曹判書權行大護軍徐有大行副護軍朴基正金載翼金珠淵沈鑏以次入就拜位引儀唱行禮考官以下行禮訖以次陞殿上曰備堂如已詣閤入來可也遠鳴承命出傳與行上護軍金持默行護軍徐龍輔行副護軍南公轍以次進伏上曰上下注書當記事而分三所考講時擧行注書太不足矣仍命書榻敎曰告栍假注書呂東植李泳夏南度中任俊常李弘謙加差下秉模曰昨日行眞殿大奉審今又臨殿勞動聖體若何上曰一樣矣秉模曰王大妃殿氣候何如上曰一樣矣秉模曰惠慶宮氣候何如上曰一樣矣上曰懸題紙持入命煥之書親試表題曰擬虞歷山河濱雷澤民人等謝取諸人賦題曰右庶子韓愈執盞言曰仍敎曰御題體重試官旣承書則無論筆法之好否試券中書題當遵御題所書之字劃以此申飭可也耆啓請宣敎訖秉模曰儒生殿講時泮堂例爲待令於闕中而他堂適皆有公私實故大司成尹得孚除拜已久尙不出肅卽令政院牌招申飭行公何如上曰依爲之出擧條仍命書榻敎曰大司成尹得孚牌招申飭行公上曰大臣姑爲就座上曰文講試官坐於殿之東邊武講試官坐於殿之西邊參考官南行坐可也鍾顯等以次就位是時喬桐府使李燁辭朝命履翼宣敎書又命宣諭仍敎燁曰下往善爲之也命先退上曰儒生講章若干書置後次對爲之上曰武所進去加差注書李弘謙擧措極爲駭然仍命書榻敎曰加差假注書李弘謙事過後拿處上曰此亦國試初非戲耳則帳殿咫尺若是喧聒寧有如許道理仍命書榻敎曰專經武臣試官承旨一竝禁推又敎曰都承旨事極爲可駭以昨日儒疏捧納事筵奏觀之多士之抱牘彷徨雖甚可悶旣以涉禁之疏自政院勿爲捧入事曾有下敎則先請還收禁令後捧入猶或可也而今乃抵罪擔當曰臣雖被罪此疏則不可不捧云者抑何意思近若少爲假借則每患如此若如其言則禁令何所施乎此後更若或有一毫涉禁而冒入疏槪則門將當嚴治兵判今雖禁推本職則尙不遞矣各別嚴飭仍命書榻敎曰武臣殿講試官禁推代金文淳李敬懋鄭學畊柳相亮差下上曰次對爲之上曰昨日傳諭以對卿面討事已言之矣蓋卿之深引只緣李安默事而安默之本情予未詳知則卿亦豈詳知也安默若不過彈一重臣則予何必靳持乎渠疏中上段云云姑無論重臣之壬子一疏所關莫重則此豈容易開喙乎昨春宮享日下敎卿當聞悉矣秉模曰臣則以重臣對擧疏亦有所不可者矣上曰今若問於安默而相左於卿之所料則卿當如何處之也秉模曰若然則臣亦當請討矣上曰然則當一問之矣命書榻敎曰李安默罪名姑先分揀有査問事使之招待於政院上曰趙鎭井則渠安敢着帽行世乎秉模未及仰對上曰李明淵之供辭中或曰此輩或曰彼邊莫重奏語文字之如是下語者寧不怪駭乎自朝家旣眎生路而又以此深罪之則初非禁推捧供之本意故姑置之耳上曰如有稟事者奏之可也秉模曰前咸鏡監司趙尙鎭所啓批旨內救弊之方令廟堂與曾經道伯人相議後日次對指一稟處可也事命下矣取見其所啓則道內各邑大同枵然加下之弊無邑不然錢布木一年所捧分排一年用下則每患不足間多有放利條中割本取用之邑每年支用似不無從中濫費之弊而大抵公役耗費不少其所矯救之策不可不爲之爲辭矣本道詳定自有不易之規其他間間公役皆以公穀會減則大同枵然之說未詳其委折此必各邑憑公濫費之致此等事輒煩朝家區劃則大關後弊爲先關問其委折待其報來如有可以稟處則更爲稟處何如上曰依爲之出擧條秉模曰趙尙鎭所啓批旨內此亦令廟堂一體稟處可也事命下矣取見其所啓則本道三驛中惟高山一道以關北初程公役倍蓰而長津設邑之後大小公行自平原站把起人馬由長津直抵三水近千里往返僕痛馬瘏間多致斃而今又設厚州則其弊尤難支堪自咸興歷長津由厚州抵三水之間設置數站爲辭矣長津厚州旣已新設則設置數驛站之論其勢似然而某地設站與馬匹位土拮据之方不爲論列此亦關問本道使之出意見論報本司後更爲稟處何如上曰依爲之出擧條秉模曰卽見黃海兵使李儒敬報本司辭緣則以爲道內金川新站自是設邑時官門撥站而今已移邑則民戶盡遷惟此撥所獨處於四山僻險之地實難支接東距五里地有餠廛村居民殷盛店幕櫛比且今番移邑後自松都抵金川之程道直由鷄井店而餠廛亦在新路之中就此移站則道里均適往復巡營已爲停當而事係移設不得擅便爲辭矣移邑之後官門撥站之隨其形便移設在所不已依所報施行之意分付何如上曰依爲之出擧條秉模曰備堂趙鎭寬次對座目入啓後不爲入參似緣不得已之實故而事體未安推考何如上曰依爲之出擧條秉模曰向來遇災求助之敎丁寧諄複而臣不能對揚其萬一臣固罪悚今旣登筵亦有所區區之懷凡於次對時自有右僚則下位大臣之獨當稟事者非但事面之如何臣何敢晏然承當乎伏願體諒焉上曰故右相在世時不無獨賢之歎而此則不過一時權宜亦或有違於中書故事也然此後次對稟事時右僚若難於登筵則間或推移替勞亦何妨乎履翼曰禁衛大將徐有大禁推事命下矣將兵之任不可一刻無摠察之人何以爲之乎上曰都提調兼察可也履翼曰禁衛大將都提調兼察事命下矣在前如此之時或有都提調命招之例或有從事官發牌聽傳敎之例今番則何以爲之乎上曰從事官發牌聽傳敎可也竝出擧條上曰大臣就座得臣曰增修無冤錄今已刊行於八道矣本曹律學科及取才時當以此考講而一經筵稟後可以擧行故敢此仰達矣上曰依爲之出擧條上曰臺諫牌去來催促履翼曰臺諫三員又爲牌不進矣上曰勿令呼望卽爲問其委折也仍命考講儒生以次應講訖引儀唱禮畢諸臣以次退出
정조 21년
行都承旨洪明浩坐行左承旨李晩秀坐行右承旨金履翼坐左副承旨申耆坐直右副承旨李儒慶坐同副承旨宋銓坐直注書柳遠鳴仕一員未差假注書李允謙仕直事變假注書許栮仕
정조 21년
宋銓啓曰大司憲未差執義趙德潤掌令權心彦傳旨未下掌令洪彦燮持平金壽祖鄭宗魯在外監察茶時之意敢啓傳曰知道
정조 21년
金履翼啓曰來二十一日朝參日次矣敢稟傳曰停
정조 21년
金履翼啓曰來二十一日輪對日次矣敢稟傳曰爲之
정조 21년
金履翼啓曰臣履翼以入直禁軍戎器點考進去下直之意敢啓傳曰知道
정조 21년
金履翼啓曰臣履翼依定式進詣仁政殿月臺入直禁軍戎器點考則皆無頉仍以傳敎內辭意勞問則亦皆好在云矣敢啓傳曰知道
정조 21년
金履翼啓曰司僕內乘來言內下雌馬今日提調率諸郞廳當放牧於箭串牧場而一提調金憙在外二提調李時秀身病不得進去云何以爲之敢稟傳曰在外提擧勉副右相爲一提擧分付該寺郞進去之意傳諭可也
정조 21년
傳于申耆曰禮曹判書入侍
정조 21년
傳于李儒慶曰同副承旨許遞前望單子入之待下批牌招察任
정조 21년
兼春秋金良倜狀啓臣敬奉聖批馳到果川縣傳諭于行大護軍宋煥箕所住處則以爲臣於旅店中猥有陳懇卽玆史官臨宣批旨辭旨溫諄許解兼綰之任微忱不勝感悚而惟祭酒之職內贍提調俱未蒙遞免區區不安之端與前無異只自悶蹙而已第方稍加調病俟少間趨簉而稽延至此益復惶懍云是白乎等以臣仍爲復路緣由馳啓事傳于申耆曰泮任卽敎胄之官而例付之兼銜也至於內贍之任朝批未及竝擧亦爲許遞兩窠令政院前望單子入之點下以便卿心開卿致身之路若是其勤摯卿須待朝上來事爾其更爲傳諭
정조 21년
惠民提調前望單子入之洪檍落點
정조 21년
內贍提調前望單子入之李祖源落點
정조 21년
以兵曹習陣單子傳于金履翼曰分營之後兵曹習陣實涉無義依龍虎營古例但當於訓鍊院別將令私習而已雖欲行操亦不必逐朔爲之此一款欲爲詢問處之所以訓鍊院重修節目之姑不啓下者也今番習陣停之可也
정조 21년
金履翼以備邊司言啓曰本司武郞廳金憲柱奔走勤仕已滿十五朔依例守令遷轉事捧承傳施行何如傳曰允
정조 21년
金履翼以兵曹言啓曰慶熙宮衛將李興漢身病猝重時月之內無望供職呈狀乞遞輪番之任不可久曠改差何如傳曰允
정조 21년
金履翼以壯勇營言啓曰年前卜定雌馬之劃給本營者姑使之分養於各鎭諸處矣箭串牧場旣已修治今將放馬云而場內闊大馬匹不多本營所在雌馬同爲放牧使司僕寺一體檢飭看養俾無疎忽之弊似爲便好每年孶産則依各牧場報該寺之例以三雌一息爲定而每歲末自該寺報于本營則自本營枚擧草記添錄元數憑考察飭之意定式施行何如傳曰允
정조 21년
宋銓以義禁府言啓曰時囚中專經文臣殿講時居京不通人李是鍊金銓李垿洪時濟趙璜鎭金邁淳柳聖儀等旣有晝夜誦習明日待令之命今日坐起不得一體捧供之意敢啓傳曰知道
정조 21년
禁府啓目加差假注書李弘謙原情云云傳旨內辭緣泛稱遲晩刑推得情何如判付啓更觀前頭次姑爲附過放送爲良如敎又啓目松禾縣監尹最遠原情云云問目內辭緣泛稱遲晩刑推得情何如判付啓渠之赴任以前事渠何知之卽放當該守令査問該道更爲指名報來後考律勘處爲良如敎又啓目尼城前縣監李顯默原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀申大有鄭宗柱藍浦前縣監趙雲衢栗峰前察訪金和鍾趙秀民等原情云云問目內辭緣泛稱遲晩刑推得情何如判付啓皆云報營或面陳是豈守令之罪乎渠輩放送道臣捧現告論勘爲良如敎又啓目前主簿劉弘基前典籍孔胤恒前副正字呂東植亦正月朔四月朔專經文臣殿講居不依定式推考罪各杖八十收贖奪告身三等竝只私罪奉敎竝只付過放送爲良如敎又啓目成均館典籍禹錫龜博士許鐫權知承文院副正字韓永建任俊常成均館典籍韓錫仁洪宅柱崔致翼學正金喆修權知承文院副正字洪百震南度中等亦四月朔專經文臣殿講居不竝依定式推考罪各杖八十收贖奪告身三等私罪奉敎竝只付過放送爲良如敎
정조 21년
宋銓口傳啓曰李安默來待矣以司謁口傳下敎曰招致啓板前渠疏中句節詳細問之而事關莫重不可形諸文字以口傳入稟可也宋銓以口傳啓曰依下敎問於李安默則以爲重臣徐有隣兄弟乙丙之際旣無樹立且於至精至微莫重莫嚴之事亦無闡揚滾合異論者出於三窟自全之計背馳云云正謂此也至於重臣壬子疏則旣有樹立又有闡揚臣豈有參差之論乎云矣敢啓以司謁口傳下敎曰渠旣曰重臣壬子疏有樹立有闡揚云爾則其無異議可知也使之退去可也
정조 21년
草莽臣宋煥箕疏曰伏以臣扶曳病軀分寸躋攀登程十餘日始到果川地城闕漸邇五雲在望區區欣戴之忱自不能已惟是衰朽殘喘撼頓累日所患越添神氣昏瞀無以自振方未免滯留旅店祗益絗徨悶蹙不知攸措也伏念賤臣今日之行不恤譏笑不顧顚仆而冒沒起發者誠以敷心之恩敎有不敢違而延頸之微誠粗可得伸矣第竊惟師傅之職是何等至重至大之責任而猥以如臣庸陋有此冒膺已覺行路之嗤點將何以抗顔於脩門之下乎臣旣蒙聖明體諒許以不縻官爵而況此所叨尤非他職之比且伏聞祭酒兼帶依舊提擧新除荐降其爲微臣不安之端當復如何哉伏乞聖慈明降指揮悉許鐫免至於偕來承宣許久相守亦極難安竝冀亟命召還不勝幸甚臣無任云云答曰省疏具悉卿懇卿行穩到近京之地欣喜萬萬偕來承宣當與卿入城豈可召還惠署兼綰之任許副以安卿心卿須體予此意卽日上來仍傳曰此批答遣史官傳諭
정조 21년
丁巳四月十七日辰時上御熙政堂諸承旨持公事入侍入格儒生禮曹判書同爲入侍時行都承旨洪明浩行左承旨李晩秀行右承旨金履翼左副承旨申耆右副承旨李儒慶同副承旨宋銓記事官柳遠鳴假注書李允謙記注官金初燮記事官金景煥檢校待敎徐有榘禮曹判書閔鍾顯入格儒生表三中進士姜履元三下進士安錫良生員趙民和賦三下進士丁德奎李光顯閔致福表次上進士趙經鎭張志憲生員鄭祐榮賦次上進士蔡弘臣鄭有淳蔡義直生員鄭東元進士崔健亨生員尹舜欽宋文晦進士朴文昊生員洪準源進士蔡顯國講略進士金用默李翼榮沈湜幼學韓義運進士李麒峻金碩鉉幼學李性中以次進伏訖上曰儒生次第奏姓名履元等以次進奏姓名敎履元曰做表幾首履元曰三百首做得矣敎錫良曰其間連觀應製耶錫良曰昨年十月入格矣敎民和曰汝三兄弟皆爲小科耶民和曰臣兄晉和臣弟庭和俱登小科矣上曰三兄弟中亦豈無登第者耶敎光顯曰昨日賦題場中諸議以爲如何光顯曰命意極難故未能善做矣上曰執盞言曰以上不可做矣言曰以下不可做矣做得言外之旨然後自歸動盪而今番試券皆不能帶得此意是可欠也上曰閔致福猶勝於禮判矣仍敎鍾顯曰於卿心何如鍾顯曰臣亦不敢知矣儒生以次奏姓名訖命施賞先退上曰京畿監司入侍賤臣承命出傳與京畿監司李在學偕入進伏上曰曺允植上來矣在學曰姑未見之而日昨入來云矣上曰播種之役幾盡爲之而曲墻後托亦已播種云幸矣上曰英陵丁字閣近處多有樹木之風拔偃仆者且其葉茂陰翳時太甚蓊鬱此不可不疏滌也風落木則用於入役時無妨也在學曰風落木拔出時自致傷礙他木之慮矣上曰莎草之茂盛者除拔然後好矣此後必着念擧行役時所入錢穀則以會付公穀會減事分付該牧此後若至童濯則自然汰脫豈不可悶乎木根等節各別禁飭勿令拔去致汰也役軍則以陵軍爲之而今番則亦不無賞給米斗此亦入於會付米會減事分付可也上曰漕軍施賞以考例爲之爲敎矣先朝親臨時果有已例之可據者耶在學曰漕軍施賞曾所不見渠輩大喜過望矣敎鍾顯曰山林何間入來云也鍾顯曰今方來留於果川地云矣上曰擇日啓下姑待山林上來後爲之臨時更稟可也仍命退諸臣以次退出
정조 21년
行都承旨洪明浩坐行左承旨李晩秀坐行右承旨金履翼坐左副承旨申耆坐右副承旨李儒慶坐直同副承旨宋銓坐直注書柳遠鳴仕一員未差假注書李允謙仕直事變假注書許栮仕
정조 21년
金履翼以都摠府言啓曰今日入直內三廳武兼禁軍及軍兵等中日習射請出標信傳曰知道
정조 21년
宋銓啓曰大司憲執義掌令一員未差掌令洪彦燮持平金壽祖鄭宗魯在外監察茶時之意敢啓傳曰知道
정조 21년
偕來承旨金達淳狀啓行大護軍宋煥箕今月十八日自果川縣離發今方轉向崇禮門外是白乎等以臣亦仍爲隨往緣由馳啓事踏啓字
정조 21년
前同副承旨金達淳書啓行大護軍宋煥箕今日自果川縣離發來到崇禮門外仍爲止宿故臣則姑爲仍留之意敢啓傳曰知道
정조 21년
傳于金履翼曰左承旨入侍
정조 21년
傳于李晩秀曰山林今日當爲上來何當登筵遣閣臣傳諭以來
정조 21년
丁巳四月十八日午時上御集福軒外軒元子宮行師傅相見禮習儀入侍時左副承旨申耆假注書李允謙記事官金景煥記注官金良倜一提學鄭民始二提學沈煥之原任直提學徐浩修金載瓚徐龍輔鄭大容直提學李晩秀原任直閣金勉柱尹行恁南公轍金祖淳李始源檢校待敎沈象奎徐有榘原任待敎李存秀禮曹判書閔鍾顯以次進伏訖上曰師傅上來後開講日子當卽擇吉而周旋拜揖之節正宜一番習儀今日日氣淸朗特召卿等共觀矣仍敎鍾顯曰師傅相見禮時師傅纔到門外元子卽降階以迎退出時亦降階以送也此一節果詳載於儀註中耶鍾顯曰儀注果已依此磨鍊矣上曰師傅相見禮在冊封後則諸凡儀節掌儀擧行如贊儀之爲而師傅與賓客相見禮則冊封前後例皆以引儀一員陞堂臚唱矣鍾顯曰然矣上曰今日習儀時則贊儀兼行引儀事而開講正日則使參下引儀中仕最久者擧行事分付晩秀曰進講冊子當預爲稟定矣上曰肅廟朝則先正宋浚吉啓請以孝經進講而今番則欲以小學爲之大抵開講冊子事體至重故例爲收議於師傅賓客及贊善進善諮議書筵官然後以某冊進講草記稟旨今番自內閣啓請收議則當下敎矣民始曰師傅已爲上來開講今將涓吉進講冊子不可不先爲議定自本閣卽爲收議於時原任大臣及師傅與在外儒臣處何如上曰以小學爲之可也出擧條晩秀曰告栍則何以爲之乎上曰講學時無告栍只有書徒若自今二十一日始講則自二十一日至晦日排日書之而每日下書其日所講大文自止翌日誦前受音若純通則書純通字於其日之下矣仍下小學一件曰此是予在春邸時所講之冊元子講冊以此件用之而師傅及諭善件則弘文館有先朝經筵件取來用之好矣鍾顯曰元子與師傅諭善相見禮及開講吉日令日官池景喆推擇則今四月二十一日卯時二十四日卯時俱吉云以何日擧行乎上曰日子當下敎矣鍾顯曰今此元子師傅諭善相見禮儀註今當磨鍊以入而處所則有臨時稟定之下敎故敢此仰達矣上曰集福軒外軒爲之可也鍾顯曰相見禮時講學時師傅所住處以萬八門外公廨或鑄字所爲之事節目前已啓下而講學廳以鑄字所爲之事纔承筵敎矣詣閤時所住處則以萬八門外公廨爲之恐爲便當故敢此仰達矣上曰依爲之竝出擧條上曰師傅所着帽帶自戶曹造備而章服當遵舊例自內製下矣乃設元子拜位於廳內東壁西向師傅拜位於廳內西壁東向諭善拜位於師傅位之南少退東向又設降階迎接位於階下元子具藍道袍黑靴先行相見禮習儀次行開講習儀讀小學題辭自元亨利貞止惟聖之謨民始等齊進曰元子宮拜揖周旋儼然天成句讀聲音自中韶頀睿智之夙就睿學之日將實是吾東方萬億年無疆之福臣等獲忝邇班與覩盛儀歡欣頌祝之忱難以言語形容矣命退諸臣以次退出
정조 21년
行都承旨徐邁修坐行左承旨李晩秀坐行右承旨金履翼坐左副承旨申耆坐直右副承旨李儒慶坐同副承旨宋銓坐直注書柳遠鳴仕一員未差假注書李允謙仕直事變假注書許栮仕
정조 21년
申耆啓曰明日常參經筵取稟傳曰只晝講
정조 21년
申耆啓曰玉堂上下番俱空已至多日事甚未安校理沈奎魯自鄕上來云卽爲牌招入直何如傳曰允
정조 21년
傳于李儒慶曰諸承旨持公事入侍
정조 21년
傳于申耆曰禮房承旨入侍
정조 21년
宋銓啓曰卽者義禁府都事來言姑放罪人吳顯忠査啓當爲回啓而判義禁洪良浩未肅拜無以擧行云卽爲牌招何如傳曰允
정조 21년
傳于金履翼曰政官牌招開政
정조 21년
記事官金初燮書啓臣敬奉聖諭馳往傳諭于西部盤石坊四巨里契行大護軍宋煥箕所住處則以爲臣於朝者附奏略控微懇姑俟病間以爲趨簉之計矣不意史官荐臨傳宣聖諭至以在前山林之同登經筵援以爲例俾臣入參顧臣庸愚蔑裂何敢比擬於前輩冒當不敢當之命乎悚恧之極益不知措躬之所云矣敢啓傳曰知道明當簉朝則登筵於講席爲好依初下敎晝講同爲入侍事偕來承旨傳諭
정조 21년
宋銓啓曰判義禁洪良浩牌不進推考傳旨今方捧入而姑放罪人吳顯忠査啓回啓事命下之後如是違牌不卽擧行事甚未安更爲牌招何如傳曰允
정조 21년
以吏曹參議蔡弘遠牌不進傳旨傳于金履翼曰只推
정조 21년
前同副承旨金達淳書啓臣敬奉聖諭卽爲傳諭于西部盤石坊四巨里契行大護軍宋煥箕所住處則以爲臣身到城外觚稜入望區區微忱敢緩趨簉而撼頓之餘涔涔無以自力玆伏奉聖諭冞切惶恧稍加調息如可强策謹當冒昧趨承云矣敢啓答曰知道
정조 21년
宋銓啓曰合辭許久闕啓事甚未安今日政新除授兩司諸臺竝待下批牌招除在外未署經外呈告人員一體牌招何如傳曰允
정조 21년
宋銓啓曰判義禁洪良浩再牌不進推考傳旨今方捧入而姑放罪人吳顯忠査啓回啓事命下之後如是違牌不卽擧行事體所在極爲未安所當更請牌招而係是一日三牌何以爲之敢稟傳曰許遞前望單子入之待下批牌招開坐
정조 21년
宋銓啓曰判義禁洪檍牌不進推考傳旨今方捧入而姑放罪人吳顯忠査啓回啓事命下之後如是違牌不卽擧行事甚未安更卽牌招何如傳曰允
정조 21년
宋銓啓曰判義禁洪檍再牌不進推考傳旨今方捧入而姑放罪人吳顯忠査啓回啓事命下之後如是違牌不卽擧行事體所在極爲未安所當更請牌招而係是一日三牌何以爲之敢稟傳曰令次堂擧行
정조 21년
有政吏批判書李秉鼎進參判未差參議蔡弘遠牌不進右副承旨申耆進以洪明浩爲吏曹參判金載瓚爲大司憲李羽逵爲執義韓興裕爲司諫金熙采爲掌令尹涵爲正言沈象奎爲應敎朴吉源爲校理金近淳爲修撰韓致應爲副修撰申思運爲知敦寧李義弼爲禮曹參判金載瓚爲知春秋崔粹翁爲奉常主簿李鎭斗爲掌苑別提閔百準爲牙山縣監贈戶參崔華宗贈戶判例兼贈左承旨崔斗明贈戶參例兼贈僕正崔有大贈左承旨例兼以上知事崔夢喦三代追贈
정조 21년
兵批判書權病參判姜彝正病參議睦萬中入直進參知金載翼病行左承旨金履翼進僉知單李德周大護軍金尙集副護軍李海愚竝單付
정조 21년
申耆啓曰吏曹參判洪明浩旣在闕中不爲肅謝直爲出去事甚未安推考警責何如傳曰允